1. **Talitonuga i agaga ola pea ma le oti:**
	* **O le agaga e ola pea**
		+ O loo a’oa’o mai le Tusi Paia o loo faia i tatou i ni “vaega” se tolu: “agaga, loto, ma le tino” (1Tesalonia 5:23). O loo a’oa’o mai ai foi o nei vaega e felagolagoma’i. O loo a’oa’o mai i a’i tatou le Kenese 2:7 e faapea, na foafoaina e le Atua le tino, ma tuuina i ai le ola (agaga), ma avea ai ma tagata ola (“tagata (being),” i le faa-Eperu, o le *nefesh* = “agaga” (soul))
		+ Pe a aveesea le manava o le ola i a’i tatou, ua leai foi se tatou. E leai se vaega o tatou tino tagata e toe iloa se mea pe toe i ai foi pe a oo mai le oti. E oti le tino, ae toe foi le agaga (o le malosi o le ola lea) i Lē na Foaiina mai, ma le agaga (soul), o le fua o le tuufaatasia o le tino ma le agaga (spirit), ua le o toe i ai (Failauga 12:1-7; Esekielu 18:20; Iopu 7:7-9).
		+ Talu ai ona oo mai o le agasala i lo tatou lalolagi, na amata ai ona faaaoga e Satani tagata o e saili atu se fesoota’iga ma e ua maliliu, ma maua mai ia te’i latou se poto faapitoa o le taimi nei poo le lumanai foi.
		+ Ua a’oa’o mai le Tusi Paia e faapea o “soo se tasi na te faatinoina nei tu ma aga, e avea ma tagata e inosia e le ALII” (Teuteuronome 18:10-12). O le faasalaga mo lenei solitulafono o le oti (Levitiko 20:27).
	* **O le oti i le Feagaiga Tuai:**
		+ E ui lava e leai se tasi e faapea mai i se falelauāsiga “o so tatou tagata o le a malaga sa’o atu lava i seoli,” peita’i le tele o ta’utinoga o loo a’oa’o mai e faapea, pe a oti, o le “lelei” e alu a’e sa’o lava i le Lagi e faatasi ma Iesu, a’o le “leaga” e faasalaina pe na o le feoa’i solo. Ae o le a se mea o a’oa’o mai e le Tusi Paia e uiga i le nei mataupu?
			1. E mafai ea ona tatou vivii atu i le Atua pe a oti? Salamo 115:17
			2. E iloa ea e i latou ua oti ni mea o loo tutupu i o latou aiga poo uo foi? Iopu 14:21
			3. E mafai ea e le oti ona toe fefaasoaa’i ma e o loo ola? Failauga 9:6
			4. E mafai ea ona toe mafaufau pe a oti? Failauga 9:5
			5. Pe o le a mafai ea ona toe faia o soo se ituaiga lava o gaoioiga pe a oti? Failauga 9:10
		+ Ua a’oa’o mai le Feagaiga Tuai o le oti ua na’o se miti. E moe nei ae faato’a toe ala a’e pe a valaauina i tatou e le Atua i le ola (1Tupu 2:10; 14:20; Tanielu 12:13).
	* **O le oti i le Feagaiga Fou:**
		+ Ua a’oa’o mai le Feagaiga Fou, faapei o le Feagaiga Tuai, o le oti o se moe lava lea ua na’o Iesu lava e mafai ona toe fāgua mai i tatou (Ioane 11:11-14; Ioane 5:28-29).
		+ Ina ua tusi atu Paulo i le au Tesalonia, sa ia tautala atu ia te’i latou e uiga “i a’i latou o loo momoe,” e faapea, o’i latou o e ua oti, ma ta’u atu ia te’i latou o le a toetutu i latou ma aveina a’e i latou e faatasi ma Iesu i Lona Afio Faalua Mai (1Tesalonia 4:13-18). Pe ana faapea e talitonu Paulo e alu atu sa’o lava le tagata talitonu ia Iesu pe a oti i latou, semanu o le a ia ta’uina atu ia te’i latou lea lava mea nai lo le mea ua uma ona ia ta’uina atu ia te’i latou
		+ Ina ua talanoa e uiga i e ua maliliu, ua fai mai Paulo o le a toe faaolaina mai i latou “i Lona afio mai,” ae le o se isi lava taimi (1Korinito 15:22-24). Na ia faapea mai foi i a’i tatou “e le momoe i tatou uma.” O le a vave ona liua o e ola, a’o e ua oti o le a toetutu mai ua uma ona liua (1Korinito 15:51-52).
		+ O le toetu o le ki lea o le i ai faatasi ma Iesu. A aunoa ma le toetu, e leai se faaolataga (1Korinito 15:13-18). O le a i ai i le toetutu pe afai o le a maua so tatou tofi, ma o lea e tatau ai lava ona tatou faatalitali atu mo lena lava taimi (1Peteru 1:3-5).
2. **O le talitonuga i agaga ola pea i aso o le iuga:**
	* **O faailoga ma vavega**
		+ O le talitonuga i agaga ola pea, o se vaega lea e taitaiina sa’o mai lava e Satani, ma e faavaeina i le tino ola pea o le agaga. E talitonu ona soo e mafai ona latou fesoota’i atu i e ua maliliu, ma faapea latou te mauaina mai i a’i latou le malosi silisili atu.
		+ E ui lava ua faaitiitia i latou e le Atua i le taimi nei, ae o le a oo mai le taimi Na te faatagaina ai i latou ia faia ni vavega ofoofogia e le mafai ona faafitia, ma e matuā ofo ai i latou o e o le a vaaia nei mea (Mareko 13:22; 2Tesalonia 2:9; Faaaliga 7:1 ; 13:13-14 ).
		+ E na o le pau lo tatou saogalemu e mai mea ua tatou iloa i le Afioga a le Atua, ma le faatuatua atoatoa ia Iesu, o le a mafai ai ona tatou tetee atu i faaosoosoga mulimuli a le fili (Isaia 8:20; Efeso 6:13).
	* **O le sini o le talitonuga i agaga ola pea:**
		+ O le sini a Satani, ia manumalo i le taua faasagatau atu i le Atua, ia faatoilaloina Lona malo, ma nofoia Lona nofoalii (Isaia 14:13-14). Ina ia faia lenei mea, o le a ia faaaogaina soo se fuafuaga poto ina ia manumalo ai i tagata uma, e amata mai i le malosi faapolokiki o loo pulea i tatou (Faaaliga 16:12-14).
		+ “Faapei ona faatino se faapaleina o se tala faatino e sili atu lona taufaasesē, ua faatusaina ai e Satani ia lava o le Keriso” (Elena Uaita “O le Finauga Tele” p.681)
		+ Ae o le taimi lava lea o le a faamuta ai e Iesu lea lava tala (Faaaliga16:15). O Satani o le fili ua uma ona faatoilaloina. Ua faatoilaloina e Keriso, ma ua faatoilaloina foi e i latou o e ua manumalo i Lona toto (1Ioane 2:14; 4:3-4; Faaal. 3:21; 5:5; 12:11).